钦定古今图书集成/明伦汇编/氏族典/第053卷 > 韦处厚
## 钦定古今图书集成/明伦汇编/氏族典/第053卷 > 韦处厚

按《唐书韦处厚传》：“处厚，字德载，京兆万年人。中进士
第，又擢才识兼茂科，授集贤校书郎。宪宗初，擢左补
阙，历考功员外郎。坐与宰相韦贯之善，出开州刺史，
以户部郎中入知制诰。穆宗立，为翰林侍讲学士，再
迁中书舍人。张平叔以言利得幸于帝，建言官自鬻
盐，宰相不能诘。处厚发十难诮其迂谬，遂寝。敬宗初”，
李逢吉得柄，构李绅，欲致绅必死。处厚上言，绅由是
免。进翰林承旨学士、兵部侍郎。方天子荒暗，月视朝
才三四，处厚入见，即自陈有罪，愿前死以谢。帝感悟，
进拜中书侍郎、同中书门下平章事，封灵昌郡公。太
和二年，暴疾薨。